Sentenza tal-Qorti Ġenerali tat-12 ta’ Jannar 2022 – 1031023 B.C. vs EUIPO – Bodegas San Valero (Rappreżentazzjoni ta’ ċirku mpinġi b’pinzell)
(Kawża T-366/20) 1
(“Trade mark tal-Unjoni Ewropea – Proċedimenti ta’ oppożizzjoni – Applikazzjoni għal trade mark figurattiva tal-Unjoni Ewropea li tirrappreżenta ċirku mpinġi b’pinzell – Trade mark figurattiva nazzjonali preċedenti ORIGIUM 1944 – Raġuni relattiva għal rifjut – Probabbiltà ta’ konfużjoni – Artikolu 8(1)(b) tar-Regolament (UE) 2017/1001”)
Lingwa tal-kawża: l-Ispanjol
Partijiet
Rikorrent: 1031023 B.C. Ltd (Richmond, British Columbia, il-Kanada) (rappreżentant: M. González Gordon, avukat)
Konvenut: L-Uffiċċju tal-Proprjetà Intellettwali tal-Unjoni Ewropea (rappreżentanti: J. Ivanauskas u V. Ruzek, aġenti)
Parti oħra fil-proċedimenti quddiem il-Bord tal-Appell tal-EUIPO, intervenjenti quddiem il-Qorti Ġenerali: Bodegas San Valero, S. Coop. (Cariñena, Spanja) (rappreżentant: J. García Domínguez, avukat)
Suġġett
Rikors ippreżentat kontra d-deċiżjoni tal-Ewwel Bord tal-Appell tal-EUIPO tad-9 ta’ Marzu 2020 (Kawża R 2142/2019-1), dwar proċedimenti ta’ oppożizzjoni bejn Bodegas San Valero u 1031023 B.C.
Dispożittiv
Ir-rikors huwa miċħud.
1031023 B.C. Ltd hija kkundannata tbati l-ispejjeż tagħha kif ukoll dawk sostnuti mill-Uffiċċju għall-Proprjetà Intellettwali tal-Unjoni Ewropea (EUIPO) u minn Bodegas San Valero, S. Coop.
____________
1     ĠU C 255, 3.8.2020.